PIIBLIKOHVIK
Tere tulemast taas Piiblikohvikusse!
Sarnaselt eelmise korraga
räägime tänagi Vana Testamendi prohvetist Jeremijast.
Stuudios on piibliõpetaja ja teoloog Mailis Janatuinen.
Tere tulemast! - Aitäh.
Kirjutasid juba kümne aasta eest raamatu "Nuttev pronksmüür",
mis on prohvet Jeremija elulugu
ning vaatleb Jeremija elu ja sõnumit.
Nüüd on sellest ilmunud uus trükk.
Soovitan seda raamatut soojalt ja räägime sellest ka saates.
Käsitlesime seda juba ühes saates ja mainimata jäi üks huvitav seik,
kui rääkisime Jeremija kuulutustööst ja kui palju ta nuttis.
Vahel esitles ta oma sõnumit näitlikult. Räägi sellest lähemalt.
Ta sai Issandalt juhiseid, kuidas vahel midagi teha.
Esimesel korral pidi ta peitma oma vöö Frati jõe kaldale
ja selle hiljem üles otsima. See oli rikutud ja sõnum kõlas nii:
Juuda viiakse Frati kaldale ehk Paabelisse,
ja ta rikutakse, kui meelt ei paranda.
Sellega oli alati seotud sõnum.
Vapustavaim näitlik võrdpilt oli minu meelest see,
kui Issand käskis võtta savikruusi, minna Ben Hinnomi orgu
ja võtta rahva vanemad kaasa.
Jeremija tegi nagu kästud ja lõi kruusi puruks.
Ja sõnumiks oli niivõrd halb aeg Jeruusalemmas,
et inimesi maetakse Ben Hinnomisse, mis oli saastatud ala,
või neid ei maeta üldse,
ja piiramise ajal söövad vanemad oma lapsi.
Ben Hinnomi orus oli juba kuningas Manasse aegadest
lapsi ohverdatud.
Mõeldi, et kui peret tabanud hädas üks laps ohverdada, teised pääsevad.
Nii oli seal ohverdatud kümneid või sadu lapsi.
Surnute mittematmise karistus tuli süütute vere pärast.
Seda tähendaski kruusi purustamine.
Sellel olid aga hirmsad tagajärjed. Üks preester pani Jeremija jalapakku.
Kui ta kuulutab oma elu lõpul,
siis kuidas suhtuvad temasse Juuda viimased kuningad?
Juuda neli viimast kuningat ... Hea kuningas Joosija oli eelviimane.
Tema kolm poega ja pojapoeg olid üksteise järel kuningad.
Jeremija oli tundnud neid poisikesest peale,
kuna oli sõber nende isaga,
kuid nad suhtusid Jeremijasse väga vastikult
ja kiusasid teda taga, sest ei aktsepteerinud tema sõnumit.
Kuigi nad olid tema tuttavad ja sõbrad,
pidi ta nende vastu kuulutama.
Issandal on selline süsteem,
et kui Juudat ja Iisraeli hakkasid kuningad valitsema,
korraldas Ta neile alati prohveti, kes neile kuulutas ja nõu andis.
Usklik kuningas Taavet kuulas prohvet Naatanit.
Aga jumalakartmatud kuningad nagu Juuda viimased kuningad,
kiusasid prohvetit taga, kelle Issand neile saatnud oli.
Ma ei tea, kuidas sellesse Soomes suhtutaks,
kui hakataks võimukandjaid kritiseerima.
Rääkisime juba eelmisel korral,
et Jeremijat tabas kodumaal suur vastupanu.
Milline oli Jeremija suhtumine välispoliitikasse?
Jeremijal oli algusest peale välispoliitika suhtes arvamus.
Kui Issand ta kutsus, ütles Ta kohe, et sõnum on järgmine:
Põhjast tuleb vaenlane, piirab ja vallutab Jeruusalemma
ja viib rahva pagulusse, kuna pole meelt parandatud.
Siis polnud veel teada, mis riik sealt tuleb,
kuid tasapisi sai ilmsiks, et tegemist on Paabeliga.
Paabel piiras Jeruusalemma kolm korda, viimane kord 1,5 aastat.
Jeremija kuulutas: Andke alla!
"Kui alla annate, pääsete.
Ja kuningas annab armu ka siis, kui linnamüüridest väljute."
Ometi olid Juuda kuningad ja armee Egiptuse meelsed
ja arvasid, et abi tuleb Egiptusest.
Tekkis poliitiline vastuolu.
Ta polnud eriti populaarne ka seetõttu, et paljud olid Paabeli vastu.
Peaaegu kõik. Ma ei tea, miks nad Egiptusele lootsid.
Vahel lubas vaarao appi tulla, aga ta ei teinud seda kunagi.
Üks suur asi Jeremija elus ja Vanas Testamendis on see,
et seal oli Jumala läkitatud prohveteid, tõelisi prohveteid,
kes kinnitasid rahva südame Jumala Sõnasse ja Jumalale,
ainsale elavale Jumalale.
Aga oli ka valeprohveteid nii et mustas.
Näiteks Eelija ajal oli vist 700 valeprohvetit.
Tõepoolest. - Ja üks õige prohvet. Suhe oli 700 ühe vastu.
Ka Jeremija ajal oli valeprohveteid. Milliseid kokkupõrkeid seal esines?
Neid oli tõesti palju.
23. peatükis räägib Jeremija valeprohvetite vastu.
Ta kritiseeris neid selle eest, et nad pole Issanda osaduses olnud
ehk nad polnud lugenud Jumala Sõna.
"Kuulutate vaid omi unenägusid ja nägemusi."
Kui palju seda tänapäeval on,
et räägitakse oma unedest ja nägemustest,
millel pole mingit pistmist Jumala Sõnaga. Jeremija ütleb:
"Kui nad oleksid olnud osaduses minuga,
siis nad kuulutaksid mu rahvale minu sõnu ning pööraksid neid
nende kurjadelt teedelt." Seadust ei kuulutatud!
Valeprohvetid kuulutasid alati: Rahu! Õnnetust ei tule!
Küll Jumal aitab teid!
Täna öeldakse: "Põrgut pole olemas.
Küllap Jumal mõistab meie väikeseid patte."
Jeremija kriitika järgi ei kuulutatud käsuseadust,
keegi ei parandanud meelt ja häving oli nende süü.
Kuidas Jeremija valeprohveteisse suhtus?
Ta kuulutas otse rahvale ja kui valeprohvetid kuulasid,
kuulutas ta neilegi.
Kord tegi Jeremija sellise performance'i,
et käis Issanda käsul nädalaid ringi ike seljas
nagu künnihärg.
Nagu härjarakend oleks kaelas olnud.
Üks valeprohvet nimega Hananja võttis templis selle Jeremija seljast,
viskas maha ja ütles: "Nii ütleb Issand:
Kõik pagulusse viidud naasevad ja templiriistad tuuakse tagasi."
Ta andis valeprohveteeringu.
Mida Jeremija siis tegi?
Jeremija ütles: Aamen. Mingu see täide!
Aga üldiselt kuulutavad tõelised prohvetid ka negatiivseid asju.
Kümne päeva pärast andis Jeremija Hananjale uue prohveteeringu:
"Sa oled võõrutanud rahva Jumala sõnast ja sured peagi."
Kahe kuu pärast ta surigi.
Arvan, et jeruusalemlastel tekkisid siis külmavärinad.
Nad olid 20 aastat Jeremijat kuulanud
ja miski polnud veel teostunud.
Nüüd nägid nad oma silmadega Jeremija öeldu täitumist.
Kuidas ütleksid kokkuvõtlikult,
mis vahe on valeprohvetite ja Jeremija sõnumi vahel?
Vahe on selles, et Jeremija jaoks oli Jumal püha;
Jumal, kes ei suutnud seedida ebajumalateenistust,
valetamist, abielurikkumist, valevandumist.
See on Jumala meelest karistust väärt.
Valeprohvetid aktsepteerisid seda ega jutlustanud selle vastu.
Eks ole! Kui esimene grupp rahvast oli Paabelisse saadetud,
kuulutasid seal valeprohvetid, et varsti pääsete koju.
Rahvas elas kohvri otsas, et seadnud end sisse
ja siis ütles Jeremija, et nad on naabrinaisega hooratööd teinud.
Ja karistuseks Nebukadnetsar tapab nad. Nii läkski.
Valeprohvetid ka elasid valesti, eriti just seksuaalelu vallas.
Ei saa ju olla Issanda prohvet ja elada vastuolus Jumala sõnaga!
See on üks selge märk.
Nende elu kiskus viltu ja nende sõnum oli alati meeldiv
a la "Kõik läheb hästi" ja nad ei sõidelnud pattude pärast.
Just. Ja kiusasid taga tõelist prohvetit.
Sallivust jagus kõikjale peale Issanda prohveti.
Kas meie ajal on midagi muutunud? Olukord on samasugune.
Natuke veel samal teemal.
Jeremija oli valeprohveteile ka lausa nimeliselt vastu.
Jah. Ta kirjutas Paabelisse kirja,
kus loetles kõik valeprohvetid, kes elasid ja õpetasid valesti.
Jeremija oli selle vastu,
mida vanad kristlased nimetavad "jumalakartuse näoks"
ehk väliselt oldi jumalakartlikud, kuid päriselt mitte.
See oli talle väga tähtis. Ta ütles juba 7. ptk templijutluses,
et tulete siia, olete templis ja ütlete: Meie pääseme.
Siis aga lähete ja rikute professionaalselt kõiki käske,
mis Jumal on andnud.
Nii ta ütles. "Tulete siia, rikute abielu,
valetate, varastate ja annate valevandeid.
Nii muudate templi röövlikoopaks."
Kes seda tsiteeris?
Jeesus ütles templis, piits käes, et see on tehtud röövlikoopaks.
Kirikustki saab röövlikoobas, kui selle rahvas igasugust pattu teeb,
ei tunnista, et see on patt, ei paranda meelt
ega kanna oma patte risti jalamile. Kirik muutub röövlikoopaks.
Ütlesid hästi,
et ei Piibel ega Jeremija õpeta nagu oleksime patuta,
vaid peame meelt parandama.
Asi pole valesti tegemises,
vaid pattude mitte tunnistamises ja meeleparandamatuses.
Jeremijagi tegi pattu.
Ta vajus uskmatuse sohu, kui olukord raskeks läks,
ega jaksanud uskuda, et kontroll on Issanda käes.
Ta parandas meelt ja pöördus taas Issanda poole.
Ütlesid eelmise saate algul, et see lugu on väga põnev.
Ja kui keegi tahab tervikpilti,
tuleks lugeda sinu raamatut, sest Jeremija elu on väga põnev.
Ta jutlustab ja hoiatab pidevalt:
Kui te meelt ei paranda, viiakse teid maapakku.
Ja siis saabus aasta 587 eKr. Mis siis juhtus?
Paabeli kuningas Nebukadnetsar
tuli kolmandat korda Jeruusalemma piirama.
Seni olid juudid tema vasallid ja maksid talle makse.
Kuid viimane kuningas Sidkija mässas ega maksnud makse.
Ja Nebukadnetsari sarnane maailmavalitseja ei sallinud seda.
Ta tuli ja piiras Jeruusalemma poolteist aastat.
Kas selle aja lõpuks oli Jeruusalemmas veel midagi süüa?
Olukord oli kohutav. Jeremijagi istus seal piiratud linnas.
Mis sõnumit ta siis kuulutas?
Ta kuulutas: Põgenege linnast!
Ta õhutas kuningat viimse hetkeni alla andma.
"Pääsemine on suurem, kui alistud.
Pagulus tuleb ikka ja kestab 70 aastat."
Kuid tavakodanikke õhutas ta põgenema.
Pimedas sai üle müüri ronida või selle alt end välja kaevata.
Jeremija kinnitas, et Nebukadnetsar ei tee alistujaile kurja.
Kuid seda teadis kindlalt vaid Jeremija, kes Issandalt sõna sai.
Paljud siiski põgenesid. Kui linn vallutati, oli seal vaid 1000 meest.
Enamus aga suri nälga, haigustesse
ja linna lastud noolte all.
Kui linn lõpuks langes, viidi vangi ka Jeremija.
Jah. Kuid piiramise kohta on ürikuid,
mis toimunust räägivad.
Jeremija sattus esmalt vangi,
kuna ta jutlustas: Andke alla!
Ohvitserid ei talunud seda ja lasksid ta mudakaevu.
See oli vihmaveekaev, kus oli ainult muda.
Jeremija vajus üha sügavamale mutta. Tal polnud kuskilt kinni haarata.
Ma ei tea, kaua ta seal oli, kuid arvan, et inimesel tekib paanika,
kui tundub, et ots on käes ja ta ei saa enam hingata,
kui valmis ta surmaks ka poleks.
Kas ta lõpetas seaduse jutlustamise ja pattude eest hoiatamise?
Ma ei tea, mis ta seal kaevus hüüdis, aga ta ei võtnud oma sõnu tagasi.
Kui nad ootasid armupalumist, siis seda Jeremija ei teinud.
Õukonnas oli üks etiooplasest eunuhh.
Ebed-Melek oli ilmselt salausklik.
Ta rääkis kuningale ohvitseride häbitust teost
ja Sidkija käskis tal Jeremija kaevust välja tõmmata.
Jeremija väljatõmbamiseks läks vaja 30 meest.
Talle pandi kaenla alla rätikud, et tal käsi küljest ei rebitaks.
See oli vanale prohvetile ilmselt väga raske,
kuid ta pääses kaevust välja.
Kuid oma sõnu ta ei tühistanud ja jätkas samal teemal.
Kõige pimedamal hetkel
saab ta kogu oma raamatu
helgeima evangeeliumisõnumi. Räägi sellest veidi.
Jeremija raamat on Piibli pikim.
Jesajas on küll rohkem peatükke ja Psalmid on vist ikka pikem,
kuid Jeremija on järgmine.
Peatükid 30-33 on otsekui lootusesõnum.
Jeremija sai selle piiramise ajal.
Kõik teised olid lootuse kaotanud ja valeprohvetid vaikisid.
Rahvas rääkis, et Jumal on hüljanud kaks viimastki hõimu.
Just siis saab Jeremija lootusesõna, kus ta kuulutab,
et pärast piiramist ja 70 pagulusaastat ootab tulevik,
kus rahvas saab tagasi minna. Ja see polnud veel kõik.
Issand pidi oma rahvale uue Taaveti saatma.
Ta mõtles sellega Jeesust. Ja Jumal lubas uue lepingu teha.
Kui on öeldud, et see leping kirjutatakse neile südamesse,
siis mis see sinu meelest tähendab?
Väljend 'uus leping' esineb Vanas Testamendis vaid korra,
Uues Testamendis kolm korda.
Jeesus ja Heebrealaste kiri räägivad sellest.
Vana leping ehk Kümme käsku kirjutati kivitahvlitele,
kuid rahvas ei pidanud neid.
Uus leping kirjutatakse lihasele südametahvlile.
Rahva tahtmine uues lepingus Jumala seadust järgida tuleb sellest,
et nad saavad patud andeks ja armastavad pattude andestajat.
Seepärast tahavad nad järgida Tema tahet.
Seal on üks koht, mis kõlab põnevalt umbes:
"Siis üks ei õpeta enam teist, öeldes: 'Tunne Issandat!',
sest nad kõik tunnevad mind, sest ma annan andeks nende patu."
Jumala tundmine on seotud pattude andekssaamisega.
Jah. Mõistame seda endagi puhul.
Millal me tõeliselt Jeesusega tutvusime?
Siis kui oma mina-pilt kokku varises
ja mõistsime, et oleme halvemad kui arvasime.
Mul on kõik need patud ja veel see võitmatu patt.
Ja kui tajume, et saame kõik andeks, näiteks leivamurdmisel,
et Jeesus suri nende pattude pärast ja andestab,
siis ju tunneme Jeesuse südant.
Siis ma tunnen, milline Issand on.
Enne, kui inimesest saab patune, armuvajav ja Kristusele toetuv,
ta tegelikult ei tunne Jumalat. - Ei tunne.
Kes oma haavu ei tunne, see Teda ka ei järgi, ütleb laul.
Keset seda meeleheidet saab Jeremija ennustada uut lepingut.
Sellel lepingul pole tingimusi,
mis nõuavad enne viks olemist ja seaduse järgimist.
Nõutakse hoopis, et tooksime patud andestamiseks.
Ja tuleb uus Taavet, kes patud lepitab.
See on väga huvitav, nagu ütlesid juba algul,
kui Jeremijast rääkima hakkasime, et tema raamatus on palju seadust
ja Jumala nuhtlemist patu eest.
Aga seal on ka absoluutne, täiuslik evangeelium,
kui Jumal ise teeb seda ja uuendab inimese seestpoolt.
Siin on sellinegi lause:
"Olen armastanud sind igavese armastusega,
seepärast jääb mu osadus sinuga."
Jumala armastus ei sõltu sellest, milline Mailis on.
Kui see sõltuks minust, variseks see üsna tihti kokku.
See ei sõltunud ka Iisraelist.
Iisrael rikkus karmilt Siinai lepingut ja tegi igasuguseid patte.
Ja siin pakub Jumal talle igavest armastust.
Selle põhjal öeldakse ka:
Andestan sinu patud ega tuleta meelde sinu üleastumisi.
Jumal tõepoolest ei meenuta neid ega mediteeri nende üle.
See on hea sõnum ja tuli Jeremija raamatu keskel,
kõige raskemal hetkel. Mis juhtub Jeremija elu lõpus?
Tuleb Paabeli rahvas ja Issanda päev.
Prohvetite 'Issanda päev' on aeg, mil Issand maksab kätte patu eest,
kuid päästab omad. See väljend esineb paar korda.
See tähendab Jeruusalemma esimest hävingut,
Jeesuse surma ja maailma lõppu. Need on Issanda päevad.
Samad asjad seovad neid kõiki.
Juhtus, mis vallutatud linnades ikka.
Naised vägistatakse, mehed viiakse orjusse. Koletused.
Tempel põletati. Seda ei pidanud keegi võimalikuks.
Nad olid arvanud, et esimene pagan,
kes pühamast pühama paiga kardinat puudutab, sureb kohe.
See oligi valeprohvetite sõnum:
Jumal ei lase kunagi rüvedail paganail oma templiriistu puudutada.
Jeremija ütles, et kõik viiakse ära.
Jah. Tempel põletati. Müürid lõhuti.
Nälginud rahvas koguti kokku
ja saadeti 1500 km pikkusele surmamarsile Paabelisse.
Kujutle, kuidas seal lapsi kanti ja vanureid vankritel kaasa veeti!
Kuidas see kõik korraldati?
Ja kõik oli kadunud: tempel, maa, iseseisvus.
Alles oli vaid Jeremija sõna: See kestab 70 aastat
ja tuleb uus leping, kus kõik see patt andestatakse.
See jäi. Ja vangipõlve minejad ei küsinud,
nagu tänapäeval küsitakse, kui kellelgi halvasti läheb:
Kus on Issand? Miks see juhtub? Nad teadsid, miks.
Sest nad olid pattu teinud.
Jeremijat ei kuulatud 40 aastat peaaegu üldse.
Kuid see jutlus selgitas pagulusse minnes, miks mindi.
Ja pagulaspõlves tuli ärkamine.
Seal pöördusid nad Jumala poole ja hülgasid oma ebajumalad.
Pärast seda pole Juuda maapinnast arheoloogilistel kaevamistel
enam ebajumalakujusid leitud.
Nebukadnetsar oli kuulnud prohvetist,
kes oli pidevalt kuulutanud, et tuleb alla anda.
Ja ta käskis ühel väepealikul Jeremijat hästi kohelda.
Äkitselt oli Jeremija paganarahva seas suures aus.
Vaenlased austasid teda.
Tal anti valida, kas minna Paabelisse või jääda maha.
Jeremija otsustas jääda,
kuid sellele järgnenud lõpp oli veel väga raske.
Juudasse jäänud juudid vedasid ta Egiptusse minnes kaasa.
Piibel sellest ei räägi,
kuid pärimuse järgi visati Jeremija seal kividega surnuks.
Kas paguluses? - Jah.
Saateaeg on otsas. Jeremija on põnev tegelane,
kellest kirjutasid huvitava raamatu "Itkevä pronssimuuri".
Soovitan soojalt.
Jeremija kuulutas kogu elu ja rahvas ei kuulanud.
Kohtumõist saabus ja temagi viidi pagulusse.
Ometi kuulutas ta ka evangeeliumi uuest ajast,
kus meie täna elame - armuajast, mil kehtib Jeesuse andestus.
Aitäh, Mailis Janatuinen!
Õnnistust tulevasteks raamatuteks ja ülejäänud tööks!
Head vaatajad!
Jeremija kuulutas kunagi äraostmatult Jumala Sõna
ning Jumala karistust pattude eest ja käsuseadust.
Meiegi peaksime seda kuulma, et oskaksime meelt parandada.
Keegi meist pole patuta.
Kuid Jeremija kuulutab ka imelist evangeeliumi.
Kuulakem sedagi! Elagem sellest!
Toetugem Jeesusele, kelle eeltähenduseks Jeremija oli!
Õnnistatud nädalat!
Kohtumiseni nädala pärast Piiblikohvikus!
Televisioonitöö on koostöö.
Kui minul on stuudios külaline,
on kaamerate taga ja mujal veel mitmeid teisi tegelasi.
Seda tööd ei saa teha ilma teisteta ega ka ka ilma sinu abita.
Võid toetada TV7 Eesti tööd,
helistades annetustelefonil 900 1777.
Kõne hind on 7 euri.
Lisainfo: www.tv7.ee
Õnnistust sinu ellu!
Tõlge: Monika Jaaguri